
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01249/2013-04
30.05.2014.године

Б е о г р а д 
	


На основу члана 14 став 1 тачка 7) и члана 16 Закона о високом образовању („Службени гласник РС” број 76/05, 100/07, 97/08, 44/10) и члана 10 Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 30.05.2014. године, донела је

О Д Л У К У

о акредитацији високошколске установе
Утврђује се да ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ са седиштем у Улици Ђуре Пуцара Старог бр. 3, Крагујевац, DOCVARIABLE PIB \* MERGEFORMAT  ПИБ:  DOCVARIABLE PIB \* MERGEFORMAT 101578837, Матични број: 07151322, испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ са седиштем у Улици Ђуре Пуцара Старог бр. 3, Крагујевац, је дана 01.07.2013. године поднео захтев за акредитацију под бројем 612-00-01249/2013-04
Уз захтев за акредитацију, достављена је документација, која је прописана чланом 4 Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6 и 7 Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ и предлог одлуке достављени су Комисији за акредитацију и проверу квалитета.     
Досадашњим успешним реализовањем основних задатака Установа је потврдила друштвену оправданост свог постојања и стекла реалну основу за даљи развој. Основни циљеви  проистичу из основног задатка Установе а то је стално праћење и унапређење квалитета наставно образовног процеса и унапређењем научно-истраживачког рада и укључивање у европске образовне и научно-истраживачке токове. Планиране активности су у складу са основним задацима и циљевима установе.

Планирање је засновано  на систематичним подацима и њиховој стручној анализи. Установа спроводи контролу поређењем планираних и остварених циљева и поређењем резултата високошколске установе са њеним резултатима у претходном периоду. Постоје прецизни извештаји који су формално усвојени од стране надлежних тела. Факултет је утврдио поступак краткорочног и дугорочног планирања, као и поступке њихове реализације на бази анализе спољашњих и унутрашњих фактора. Све је доступно јавности. Статутом Установе је утврђена организациона структура, овлашћења и одговорности органа управљања, органа пословођења, стручних органа и Студентског парламента.

Завршетком основних академских студија економије студенти стичу знања из релевантних области економије. Мастер економисти стичу знања и овладавају вештинама неопходним за обављање високостручних, управљачких и аналитичких послова из веома широког подручја економије. Доктори економских наука су оспособљени да остварују самосталан научно-истраживачки рад. Студијски програми који се реализују у високошколској институцији имају усклађену  структуру. Сви студијски програми имају више модула, усклађене су структуре по вертикали, а методе учења су примерене друштвено-хуманистичком пољу. Студијски програми имају уопштено дефинисане циљеве. Сваки предмет из студијског програма је исказан бројем ЕСПБ бодова. Установа има распоред часова наставе за студенте и настава се у погледу броја група изводи у складу са стандардима.

Установа прати и оцењује обим и квалитет научноистраживачког рада и промовише резултате истраживања  јавним представљањем и објављивањем у земљи и иностранству. Установа реализује научноистраживачке националне пројекте. Истовремено покреће иницијативе за међународне пројекте. Установа подстиче и обезбеђује услове наставном особљу да се  бави научноистраживачким радом. Постоји тежња да се резултати научно истраживачког рада ускладе се европским циљевима и стандардима високог образовања кроз подстицање дугорочне сарадње. Постоји одговарајући план НИР-а, Факултет је акредитован као НИО.

Број наставника и сарадника и њихово ангажовање одговара установљеним бројчаним стандардима. Просечно оптерећење наставника износи 6,5 часова, просечно оптерећење сарадника износи 10,97 часова. Од укупног броја потребних наставника преко 70% су у сталном радном односу са пуним радним временом. Број доктора наука у сталном радном односу износи 58,43%. Обезбеђени су услови за рад, напредак и развој наставног особља. Величина група за предавања и вежбе одговара Допуни стандарда за акредитацију студијских програма.

Установи се сркеће пажња на чињеницу да је према електронском обрасцу оптерећење сарадника Костић Милана 17 часова, Михајловић Владимира 16 часова, Славковић Марка 16,5, Стојковић Драгана 15,5, Томић Ненада 16, Чупић Милана 19 и Радаковић Катарине 18 часова. 

Обезбеђено је  квалификовано особље за обављање библиотечких и послова информационих система. Библиотечка служба има пет извршилаца – два са седмим степеном стручности. Службе за информационо-комуникациону подршку имају два извршиоца са седмим степеном стручности. Постоји квалификовано особље за обављање секретарских послова и послова студентске службе. Служба за наставна и студентска питања има седам извршилаца – три са седмим степеном стручности. Служба за правне, кадровске и опште послове има шест извршилаца –  један са седмим степеном стручности.

Постоји дефинисан број и јасни услови за упис и пријем студената а у складу са Законом о високом образовању, Статутом Универзитета у Крагујевцу, Статутом и Правилником о правилима студија Економског факултета у Крагујевцу утврђени су услови под којим се могу уписати студенти на студијске програме који су усвојени од стране Сената Универзитета у Крагујевцу. На Факултету се континуирано и систематски прати успех студената и њихово напредовање. Успешност студенaта у савлађивању појединог предмета се непрекидно прати и вреднује током извођења наставе и има удела у коначној оцени на испиту. Поред Правилника о правилима студија, на Факултету се примењују и Стандарди и процедуре за обезбеђење квалитета основних и мастер академских студија чији је циљ да се обезбеде релевантне претпоставке за успешно студирање.

Факултет поседује у свом власништву објекат укупне површине 7.502,57 м2 и он обухвата 3.100,42 м2 простора који се користи за реализовање наставних активности (амфитеатар, слушаонице, рачунарске учионице). Укупно има 11 просторија које су предвиђене за обављање административних и управних послова. Све то одговара капацитету студената предвиђених на свим нивоима студијских програма. Факултет од вредније опреме има преко 120 рачунара који су предвиђени за извођење наставе, а око 80 је предвиђено у кабинетима за НИР наставника и сарадника. Библиотека је опремљена одговарајућим бројем библиотечких јединица којима је обезбеђена покривеност свих предмета. Фонд Библиотеке Економског факултета има више од 48.623 библиотечке јединице. Постоји информациони систем и одговарајућа рачунарска учионица.

Факултет је у последње три године увек остваривао позитиван резултат који је преносио у наредне године. Постоји јавно доступан финансијски план који укључује планиране изворе финансирања, као и распоред и намену финансијских средстава чиме се обезбеђује ликвидност Факултета.

Постоји јасна и јавна Стратегија обезбеђења квалитета коју усваја Савет Факултета и која је доступна јавности на сајту Факултета. У поступку самовредновања и оцене квалитета својих студијских програма, наставе и услова рада, организује се и спроводи анкетирање студената након завршетка наставе у сваком семестру. Поступак самовредновања је дефинисан Правилником о самовредновању установе и студијских програма. Постоји висок степен јавности по питању комплетних студијских програма и свих тражених елемената, укључујући и књигу предмета. Листа наставника и сарадника се налази на веб порталу Факултета и ту се јасно виде њихове квалификације и ангажовање на Факултету.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ има укупно 47 наставника са пуним радним временом, 9 наставника са непуним радним временом, 33 сарадника, 7.502,57м2 бруто  простора за извођење наставе за укупно 2.700 студената у седишту.
 Имајући у виду да је високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ високошколске установе
ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ са седиштем у Улици Ђуре Пуцара Старог бр. 3, Крагујевац, ПИБ:  DOCVARIABLE PIB \* MERGEFORMAT 101578837, Матични број: 07151322, испунио је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  

Ово уверење издаје се на основу члана 16 став 5 тачка 1) Закона о високом образовању („Службени гласник РС“ број 76/05, 100/07, 97/08, 44/10).

